ananddey/assamese-wiki-corpus huggingface dataset:
হৰভজন সিং

nail|
হৰভজন সিং (; জন্ম ৩ জুলাই, ১৯৮০) এজন ভাৰতীয় ক্ৰিকেটাৰ। মূলতঃ তেওঁ এজন বলাৰ আছিল। বৰ্তমান তেওঁ ৰাজ্যসভাৰ সদস্য হিচাপে কাৰ্যনিৰ্বাহ কৰি আছে। ইয়াৰ উপৰিও তেওঁ এজন চলচ্চিত্ৰ অভিনেতা আৰু ক্ৰিকেটৰ মন্তব্যকাৰী।

উদ্ধৃতি

"ভাৰতৰ হৈ খেলাটো এটা সন্মানৰ কথা, আৰু মই সেই কাম কৰি যাব বিচাৰো। মই ক্ৰিকেটৰ বাহিৰে আন একো নাজানো। মই যিমান পাৰো সিমান দিন খেলিব বিচাৰো।"
- ভাৰতৰ হৈ খেলাৰ ওপৰত হৰভজন সিং; "এনডিটিভি স্প’ৰ্টছ", ৮ মাৰ্চ, ২০১৬ত উদ্ধৃতি।

'কেৰম বল' বা তেনেকুৱা কিবা এটাৰ সৈতে পৰীক্ষা-নিৰীক্ষা কৰাৰ প্ৰয়োজন নাই বুলি মই ভাবো। মোৰ মূল শক্তি হৈছে অফ ব্ৰেক। এইবোৰে মোক যোৱা ১৫ বছৰত ভাল ফলাফল দিছে, আৰু মই লোৱা ৭০০ৰো অধিক আন্তঃৰাষ্ট্ৰীয় উইকেট কোনেও কাঢ়ি নিব নোৱাৰে।'
- সিং ক্ৰিকেট খেলৰ প্ৰদৰ্শনৰ ওপৰত; "এনডিটিভি স্প’ৰ্টছ", ২২ ডিচেম্বৰ, ২০১৫ত উদ্ধৃতি।

বৰ বেয়া লাগিল। ছাকিবৰ প্ৰাৰম্ভিক আবেদন আৰু পৰৱৰ্তী সময়ত আম্পায়াৰসকলে এঞ্জেলো মেথিউছক আউট দিয়াৰ সিদ্ধান্ত সম্পূৰ্ণ অৰ্থহীন আছিল।
- ২০২৩ চনৰ ক্ৰিকেট বিশ্বকাপত বাংলাদেশ বনাম শ্ৰীলংকা খেলত এঞ্জেলো মেথিউছৰ টাইমআউট সন্দৰ্ভত তেওঁ টুইটাৰত এই মন্তব্য কৰে। উদ্ধৃত: "প্ৰথম আলো", ৭ নৱেম্বৰ, ২০২৩; সিঙৰ টুইটাৰ পোষ্টৰ "লিংক"

আমি সকলোৱে ডি ভিলিয়াৰ্ছক দেখিছো—তেওঁ আছিল এজন অবিশ্বাস্য খেলুৱৈ। কিন্তু যেতিয়া মই সূৰ্যকুমাৰ যাদৱক চাওঁ তেতিয়া তেওঁক ডি ভিলিয়াৰৰ উন্নত সংস্কৰণ হিচাপে দেখিছোঁ। বৰ্তমান টি-২০ ক্ৰিকেট খেলা সকলো খেলুৱৈৰ ভিতৰত তেওঁ নিজৰ ফ্ৰেঞ্চাইজি দলৰ হৈ আন সকলোতকৈ বেছি মেচত জয়লাভ কৰিছে।
- সূৰ্য্যকুমাৰ যাদৱৰ বিষয়ে, "দ্য ডেইলী ষ্টাৰ", "হিন্দুস্তান টাইমছ", ১২ এপ্ৰিল, ২০২৪ত উদ্ধৃতি।

শ্ৰেণী:ভাৰতীয় ক্ৰিকেটাৰ
শ্ৰেণী:ভাৰতীয় ক্ৰিকেট খেলুৱৈ
শ্ৰেণী:ভাৰতৰ ব্যক্তি
মানুহ খোৱা গছ

মানুহ খোৱা গছ হৈছে এক প্ৰকাৰৰ কিংবদন্তিনিৰ্ভৰ মাংসভোজী উদ্ভিদ বা গছ; যি মানুহ বা আন ডাঙৰ প্ৰাণীক হত্যা কৰি সেইবোৰক ভক্ষণ কৰিব পৰাকৈ বৃহৎ। মানুহ খোৱা গছ-সম্বন্ধীয় এনে বিভিন্ন জনশ্ৰুতি আৰু কাল্পনিক কাহিনী সমগ্ৰ বিশ্বতে শ্ৰুতিগোচৰ হয়।

মাদাগাস্কাৰ গছ

মানুহ খোৱা উদ্ভিদৰ আটাইতকৈ প্ৰাচীন জ্ঞাত প্ৰতিবেদনৰ উৎপত্তি এডমাণ্ড স্পেন্সৰে নিউয়ৰ্ক ৱৰ্ল্ডৰ বাবে লিখা সাহিত্যিক ৰচনাত দেখিবলৈ পোৱা গৈছিল৷ স্পেন্সৰৰ এই প্ৰবন্ধটো প্ৰথমবাৰৰ বাবে ১৮৭৪ চনৰ ২৬ এপ্ৰিলত নিউয়ৰ্ক ৱৰ্ল্ডৰ দৈনিক সংস্কৰণত প্ৰকাশ পায় আৰু দুদিন পিছত পুনৰ কাকতখনৰ সাপ্তাহিক সংস্কৰণতো প্ৰকাশ পায়।প্ৰবন্ধটোত "কাৰ্ল লেচে" নামৰ এজন কথিত জাৰ্মান অভিযাত্ৰী (পৰৱৰ্তী বিৱৰণীত কাৰ্ল বা কাৰ্ল লিচে বুলিও লিখা হয়) এজনে এখন চিঠি প্ৰকাশ কৰিছিল, যিয়ে মাদাগাস্কাৰৰ "মকোডো জনগোষ্ঠী"ই কৰা বলিদানৰ সন্মুখীন হোৱাৰ প্ৰতিবেদন দিছিল। এই কাহিনীটো সেই সময়ৰ আন বহুতো বাতৰি কাকতে লৈ নিজৰ কাকতত প্ৰকাশ কৰিছিল, য'ত ১৮৭৪ চনৰ ২৭ অক্টোবৰৰ দক্ষিণ অষ্ট্ৰেলিয়ান পঞ্জীও আছিল, য'ত ই আৰু অধিক কুখ্যাতি লাভ কৰিছিল।
গছজোপাৰ বৰ্ণনা কৰি বিৱৰণীটোৱে এইদৰে কয়:অনাহাৰে থকা সাপে আলোচনাৰ ক্ৰোধত চিকুন সুক্ষ্ম পালপিটোৱে তাইৰ মূৰৰ ওপৰত উঠি ক্ষন্তেক সময় কঁপি উঠিল, তাৰ পিছত যেন আসুৰিক বুদ্ধিমত্তাৰ প্ৰবৃত্তিৰে তাইৰ ডিঙি আৰু বাহুত হঠাতে কুণ্ডলীৰ দৰে বান্ধ খাই পৰিল। তাৰ পাছত তাইৰ ভয়ংকৰ চিঞৰ আৰু তাতোকৈ ভয়ংকৰ হাঁহিবোৰ বন্যভাৱে উঠি আহিল আৰু নিমিষতে আকৌ ডিঙি চেপি হত্যা কৰা হ'ল৷ টেণ্ড্ৰিলবোৰে এটাৰ পিছত এটাকৈ, সেউজীয়া সাপৰ দৰে, নিষ্ঠুৰ শক্তি আৰু নাৰকীয় দ্ৰুততাৰে উঠি আহিল, নিজকে পিছুৱাই লৈ গ'ল আৰু তাইক ভাঁজৰ পিছত ভাঁজ কৰি, নিষ্ঠুৰ দ্ৰুততা আৰু বন্য দৃঢ়তাৰে এনাকণ্ডাক মেৰিয়াই পেলালে।

য়াটেভেও

জেমছ ডব্লিউ বুয়েলৰ ছি এণ্ড লেণ্ড (১৮৮৯)তইয়াটেভেও গছক আফ্ৰিকা আৰু দক্ষিণ আমেৰিকাৰ স্থানীয় বুলি বৰ্ণনা কৰা হৈছে, স্পেনিছ বাক্যাংশ ya te veo (lit. 'now)ৰ জৰিয়তে I বৰ্ণনামতে, ইহঁতৰ বিষাক্ত "মেৰুদণ্ড" থাকে, যিবোৰ " উগ্ৰ আলোচনাত বহুতো বিশাল সাপৰ দৰে হৈ পৰে, মাজে মাজে কাল্পনিক শত্ৰুক আঘাত কৰাৰ দৰে কৰে আৰু ইফালৰ পৰা সিফাললৈ লৰচৰ কৰি থাকে" যিয়ে হাতৰ মুঠিত অহা যিকোনো জীৱক ধৰি বিন্ধি পেলায়।

তথ্যসূত্ৰ

শ্ৰেণী:লোককথাৰ জীৱ
শ্ৰেণী:লোককথা
জংকী বৰঠাকুৰ

জংকী বৰঠাকুৰ (১ অক্টোবৰ ১৯৭৫-১২ জানুৱাৰী ২০০২) এগৰাকী ভাৰতীয় গায়িকা আৰু অভিনেত্ৰী আছিল যিয়ে অসমীয়া আৰু হিন্দী ভাষাত গান গাইছিল। তেওঁ কপিল ঠাকুৰৰ জীয়ৰী আৰু পালমী বৰঠাকুৰৰ ভগ্নী আছিল। তেওঁৰ জ্যেষ্ঠ ভাতৃ জুবিন গাৰ্গ এজন গায়ক আৰু অভিনেতা।

প্ৰাৰম্ভিক জীৱন

জংকী বৰঠাকুৰ জন্ম ১৯৭৫ চনৰ ১ অক্টোবৰত মহাৰাষ্ট্ৰৰ মুম্বাইত হৈছিল কিন্তু মূলতঃ অসমৰ যোৰহাট জিলাৰ অন্তৰ্গত আছিল।

কেৰিয়াৰ

তেওঁ ১৯৯৬ চনত উজানৰ পিৰিটি এলবামত গায়িকা হিচাপে আত্মপ্ৰকাশ কৰিছিল। পিছত, তেওঁ তেওঁৰ জ্যেষ্ঠ ভাতৃ জুবিন গাৰ্গৰ এলবাম যেনে "মুক্তি", "চান্দা", "ৰাংঢালী", "স্পৰ্শ" আদিকে ধৰি, ৪০০‌ ৰো অধিক গান গাইছিল।

মৃত্যু

২০০২ চনৰ ১১ জানুৱাৰীত এক পথ দুৰ্ঘটনাত জংকী বৰঠাকুৰৰ মৃত্যু হয় য'ত তেওঁলোকে তেওঁৰ সহ-শিল্পীসকলৰ সৈতে মঞ্চ প্ৰদৰ্শনী প্ৰদৰ্শন কৰিবলৈ শোনিতপুৰলৈ গৈ আছিল। ক্ষন্তেকতে ওচৰৰ চিকিৎসালয় এখনলৈ লৈ যোৱা হৈছিল আৰু পিছদিনা তাইক মৃত বুলি ঘোষণা কৰা হৈছিল। পিছত, তেওঁৰ শ্ৰদ্ধাঞ্জলি হিচাপে তেওঁৰ অন্তিমখন এলবাম "শিশু" তেওঁৰ জেষ্ঠ ভাতৃ জুবিন গাৰ্গে ২০০২ চনৰ অক্টোবৰ মাহত মুক্তি দিয়ে।

বাহ্যিক সংযোগ

গীত সংকলন ৱেবচাইটত জংকী বৰঠাকুৰৰ গীত

তথ্যসূত্ৰ

শ্ৰেণী:অসমৰ কণ্ঠশিল্পী
শ্ৰেণী:ভাৰতীয় কণ্ঠশিল্পী
শ্ৰেণী:হিন্দী চলচ্চিত্ৰৰ নেপথ্য কণ্ঠশিল্পী
শ্ৰেণী:অসমীয়া চলচ্চিত্ৰৰ নেপথ্য কণ্ঠশিল্পী
শ্ৰেণী:অসমীয়া অভিনেত্ৰী
শ্ৰেণী:ভাৰতীয় অভিনেত্ৰী
শ্ৰী সাই বিশ্ববিদ্যালয়

শ্ৰী সাই বিশ্ববিদ্যালয় (SSU) এখন ৰাজ্যিক ব্যক্তিগত বিশ্ববিদ্যালয়। বিশ্ববিদ্যালয়খন ২০১১ চনত প্ৰতিষ্ঠা কৰা হৈছিল। এইখন ভাৰতবৰ্ষৰ হিমাচল প্ৰদেশ ৰাজ্যৰ কাংৰা জিলাৰ পালমপুৰ নামৰ ঠাইখনত অৱস্থিত।

তথ্যসূত্ৰ

শ্ৰেণী:বিশ্ববিদ্যালয়
নিৰূপা ৰয়

নিৰূপা ৰয় (জন্ম কোকিলা কিশোৰচন্দ্ৰ বুলচাৰা; ; ; ৪ জানুৱাৰী ১৯৩১- ১৩ অক্টোবৰ ২০০৪) হিন্দী ছবিৰ পাৰ্শ্ব চৰিত্ৰত অভিনয় কৰা এগৰাকী ভাৰতীয় অভিনেত্ৰী আছিল। তেওঁক ট্ৰেজেদী আৰু শোকাতুৰ চৰিত্ৰত অভিনয় পাৰদৰ্শিতাৰ বাবে জনা গৈছিল আৰু সেয়েহে হিন্দী চলচ্চিত্ৰ পৰিসৰত তেওঁ নিৰ্বিবাদে দুখৰ ৰাণী নাম পাইছিল। ১৯৪৬ চনৰ পৰা ১৯৯৯ চনলৈ অভিনয় জগতত সক্ৰিয় হৈ থকা ৰয়ে মাকৰ ভূমিকাত কৰা অভিনয়ৰ বাবে স্মৰণীয় হৈ ৰব। তেওঁ তিনিবাৰ সহযোগী অভিনেত্ৰীৰ ফিল্মফেয়াৰ বঁটা পোৱাৰ উপৰি ফিল্মফেয়াৰ জীৱনজোৰা সাধনা বঁটাও লাভ কৰিছিল।

জীৱন পৰিক্ৰমা

নিৰূপাৰ জন্মৰ নাম কোকিলা কিশোৰতন্দ্ৰ বুলচাৰা। গুজৰাটৰ বলসাদৰ কলৱাড়াত তেওঁৰ জন্ম হৈছিল। ১৫ বছৰ বয়সত কমল ৰয়ৰ সৈতে তেওঁ বিবাহ পাশত আবদ্ধ হয়। তেওঁলোকৰ দুটা সন্তান- যোগেশ আৰু কিৰণ ৰয়। মাকৰ মৃত্যুৰ পিছত দুয়োটা সন্তানে নিৰূপা ৰয়ৰ সম্পত্তিক লৈ বিবাদত লিপ্ত হয়, যিটোৱে বাতৰি আৰু প্ৰচাৰ মাধ্যমৰ দৃষ্টি আকৰ্ষণ কৰে।

২০০৪ চনৰ ১৩ অক্টোবৰত মুম্বাইত হৃদৰোগত আক্ৰান্ত হৈ তেওঁৰ মৃত্যু হয়। মৃত্যুৰ সময়ত তেওঁৰ বয়স আছিল ৭৩ বছৰ।

দিৱাৰ ছবিৰ তেওঁৰ সংলাপ জনমানসত বিশেষ প্ৰভাৱ পেলাইছিল। এই ছবিত তথা আৰু কেইখনমান উল্লেখযোগ্য ছবিত তেওঁ কৰা অভিনয় হিন্দী চলচ্চিত্ৰত মাইলৰ খুঁটি হৈ ৰব।

কৰ্মজীৱন

১৯৪৬ চনত গুজৰাটী কাকত এখনত অভিনয় শিল্পী বিচাৰি দিয়া বিজ্ঞাপন এটা নিৰূপা ৰয় আৰু তেওঁৰ স্বামীয়ে দেখা পাই আবেদন কৰিছিল। তেনেকৈয়ে নিৰূপা গুজৰাটী ছবি ৰণকদেৱীৰ বাবে নিৰ্বাচিত হয় আৰু অভিনয় জীৱনৰ পাতনি মেলে। একে বছৰতে তেওঁ প্ৰথম হিন্দী ছবি অমৰ ৰাজতো অভিনয় কৰে। তেওঁৰ জনপ্ৰিয় এখন ছবি হ’ল- দো বিঘা জমিন (১৯৫৩)। ১৯৪০ আৰু ১৯৫০ৰ দশকত বহু ধৰ্মমূলক ছবিত তেওঁ অভিনয় কৰিছিল। দেৱীৰ ৰূপত তেওঁৰ প্ৰতিচ্ছবি অতি শক্তিশালী আছিল আৰু বহু মানুহে আশীষ বিচাৰি তেওঁৰ ঘৰলৈ গৈছিল। তেওঁৰ সহযোগী অভিনেতসকল ভাৰত ভূষণ, বলৰাজ সাহানী, অশোক কুমাৰ আৰু ত্ৰিলোক কাপুৰ। কাপুৰৰ সৈতে তেওঁ একেলগে ওঠৰখন ছবিত অভিনয় কৰিছে। ১৯৭০ৰ দশকত অমিতাভ বচ্চন আৰু শশী কাপুৰৰ মাকৰ ৰূপত কৰা তেওঁৰ অভিনয় দুখ-যন্ত্ৰণাত কাতৰ এগৰাকী মাতৃৰ সমাৰ্থক হৈ পৰিছিল। ১৯৭৫ চনত মুক্তি পোৱা নিৰূপাৰ দিৱাৰ ছবিৰ মাক-পুতেকৰ সংলাপবোৰ অতি জনপ্ৰিয় হৈ পৰিছিল আৰু দৰ্শকে সেয়া বাৰেবাৰে আওৰাইছিল।

তথ্য উৎস

বাহ্যিক সংযোগ

Obituary from rediff.com
শ্ৰেণী:ভাৰতীয় অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:ফিল্মফেয়াৰ বঁটা বিজয়ী
শ্ৰেণী:গুজৰাটী ব্যক্তি
আহোম যুগৰ ব্যৱহাৰিক সাহিত্য

আহোম যুগৰ কাব্য-সাহিত্যৰ ৰীতি শঙ্কৰদেৱৰ বৈষ্ণৱ সাহিত্যই নিয়ন্ত্ৰণ কৰিছিল। পোনপটীয়া পৃষ্ঠপোষকতা নাপালেও ৰজাঘৰীয়া দেৱোত্তৰ - ব্ৰহ্মোত্তৰ পাই গজগজীয়া হোৱা সত্ৰসমূহতহে অধিক ধৰ্মীয় সাহিত্যৰ সৃষ্টি হৈছিল। এই পুথিবোৰত আদ্যোপান্ত ধৰ্মীয় আদৰ্শ বিয়পি আছে। বুৰঞ্জী সাহিত্যৰ ৰীতি অনুগামী এক শ্ৰেণী 'কথাচৰিত' ৰচিত হ'লেও এই পুথিবোৰত কেতবোৰ অৱাস্তৱতা আৰু অতিৰঞ্জন বিদ্যমান, কিন্তু আহোম ৰজাঘৰৰ সংস্পৰ্শত এবিধ ব্যাৱহাৰিক জীৱনৰ প্ৰয়োজনীয় সাহিত্যও সৃষ্টি হৈছিল। 'হস্তীবিদ্যাৰ্ণৱ', 'ঘোঁৰানিদান', 'শেন-পুথি' আদি জনাজাত পুথিৰ উপৰি মানুহৰ ৰোগ-ব্যাধি চিকিৎসাৰ বাবে নানান ঔষধৰ পুথি, নিদান আদি ৰচনা কৰোৱা হৈছিল। 'ৰসেদ্ৰ'ৰ ঘৰৰ মানুহে ৰসায়ন বিষয়ক চৰ্চা কৰাৰ উপৰি ৰসায়ন সৰ্ম্পকে বিৰাট পুথিও ৰচনা কৰিছিল। ব্যাৱহাৰিক সাহিত্যৰ ভিতৰত 'হস্তীবিদ্যাৰ্ণৱ' এখন অতুলনীয় পুথি। 'নীতি-লতাঙ্কুৰ', 'হিতোপদেশ', 'ভাস্বতী', 'গণিত' আদিও ৰচিত হৈছিল। 'চাণক্য-শ্লোক'ৰো বহুল ব্যৱহাৰ আছিল। আনকি ঘৰ-দুৱাৰ নিৰ্মাণত প্ৰয়োজন হোৱা শিল, ইটা, খেৰ, বাঁহ, কামী বেত আদিৰ হিচাপো লিখি থৈছিল।

তথ্যসূত্ৰ

শ্ৰেণী:অসমীয়া সাহিত্য
১৬ জানুৱাৰী

১৬ জানুৱাৰী দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ১৬ তম দিন। বছৰটো শেষ হ’বলৈ এই দিনৰ পৰা মুঠ ৩৪৯টা দিন (অধিবৰ্ষত ৩৫০টা দিন) বাকী থাকে। এইদিনটোত ঘটা কেইটামান উল্লেখযোগ্য ঘটনা -

ঘটনাৰাজী

১৯৯১ - ইৰানৰ বিৰোদ্ধে আমেৰিকা যুক্তৰাষ্ট্ৰৰ " অপাৰেশ্বন ডে'জাৰ্ট স্তৰ্ম " ঘোষণা।
২০১১ - ব্ৰাজিলত ভয়াৱহ বানত ৫৬০ৰো অধিক লোকৰ মৃত্যু।
২০২৫ – আৰ্জেণ্টিনাই ২০২৫ কোপা আমেৰিকা ফুটবল প্ৰতিযোগিতাত বিজয় লাভ কৰে।

জন্ম

১৮৭৪ - ৰবাৰ্ট ছাৰ্ভিছ, কানাডাৰ কবি।
১৯০১ - সুকুমাৰ সেন,ভাৰতীৰ বাঙালী ভাষাতাত্ত্বিক আৰু সাহিত্য বিশাৰদ। (মৃ.০৩/০৩/১৯৯২)
১৯৮৭ - কাব্য বিশ্বনাথন, ভাৰতীয় বংশোদ্ভূত বিতৰ্কিত মাৰ্কিন সাহিত্যিক।

মৃত্যু

১৯০১ - মহাদেৱ গোবিন্দ ৰানডে, ভাৰতীয় পণ্ডিত, সমাজ সংস্কাৰক, বিচাৰপতি আৰু লেখক।
১৯৩৮ - শৰৎচন্দ্ৰ চট্টোপাধ্যায়, বাঙালী কথাসাহিত্যিক আৰু প্ৰবন্ধকাৰ। (জ.১৫/০৯/১৮৭৬)
১৯৬৮ - নকুলচন্দ্ৰ ভূঞা, অসমীয়া বুৰঞ্জীবিদ, নাট্যকাৰ আৰু গল্পকাৰ।
২০১৬ - আনন্দ চন্দ্ৰ দত্ত, অসমৰ এজন আন্তঃৰাষ্ট্ৰীয়ভাৱে জনাজাত উদ্ভিদবিদ।
২০১৮ - শাম্মী আখতাৰ, বাংলাদেশী সঙ্গীতশিল্পী। (জ. ১৯৫৫)

দিৱস/উৎসৱ

দিহিং পাটকাই উৎসৱ ( ১৬ জানুৱাৰী - ১৯ জানুৱাৰী, অসম, ভাৰত)।
শিক্ষক দিৱস (থাইলেণ্ড)।
শিক্ষক দিৱস (ম্যানমাৰ)।

বাহ্যিক সংযোগ

বিবিচি: এই দিনটোত ঘটা কেইটামান উল্লেখযোগ্য ঘটনা
দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা

শ্ৰেণী:জানুৱাৰী
শ্ৰেণী:ইংৰাজী বৰ্ষপঞ্জীৰ দিন
সৰল যন্ত্ৰ

পদাৰ্থ বিজ্ঞানত এটা সৰল যন্ত্ৰ হৈছে বলৰ দিশ বা পৰিমাণ সলনি কৰা এটা যান্ত্ৰিক ব্যৱস্থা। সাধাৰণতে যান্ত্ৰিক সুবিধা ব্যৱহাৰ কৰি বল বৃদ্ধিৰ ব্যৱস্থাটোক সৰল যন্ত্ৰ বুলি কোৱা হয়

এটা সাধাৰণ যন্ত্ৰই এটা বলৰ ক্ৰিয়াৰ জৰিয়তে কাম কৰে। যেতিয়া যন্ত্ৰটোত কোনো বল প্ৰয়োগ কৰা হয়, তেতিয়া ই কাম কৰে আৰু তাৰ ফলত এটা নিৰ্দিষ্ট দূৰত্ব অতিক্ৰম কৰে। কৰা কামটো অতিক্ৰম কৰা দূৰত্ব আৰু প্ৰয়োগ কৰা বলৰ গুণফলৰ সমান। এটা বিশেষ লক্ষ্যত উপনীত হ’বলৈ প্ৰয়োজন হোৱা কামৰ পৰিমাণ স্থিৰ হৈ থাকে। কিন্তু তুলনামূলকভাৱে দীঘলীয়া দূৰত্বত কম বল প্ৰয়োগ কৰি প্ৰয়োজন হোৱা বলৰ পৰিমাণ হ্ৰাস কৰিব পাৰি। দুটা বলৰ মাত্ৰাৰ অনুপাতক যান্ত্ৰিক সুবিধা বোলা হয়।

প্ৰচলিতভাৱে সৰল যন্ত্ৰই ৰেনেছাঁ যুগৰ বিজ্ঞানীসকলে সংজ্ঞায়িত কৰা তলত দিয়া ৬টা যন্ত্ৰক বুজায়:

হেলনীয়া মজিয়া ( N )
চকা-অক্ষদণ্ড ( O )
লিভাৰ ( T )
কপিকল বা ক্ৰেন ( U )
গোঁজ বা ৱেজ ( V [একক ৱেজ]; X [ডাবল ৱেজ])
স্ক্ৰু ( Y )

দৰাচলতে এই ছয়বিধ সৰল যন্ত্ৰই আধুনিক সকলো জটিল যন্ত্ৰৰ আধাৰ। জটিল আৰু উন্নত যন্ত্ৰ নিৰ্মাণৰ বাবে এইবিলাক বিভিন্ন ধৰণে ব্যৱহাৰ কৰা হয়।

তথ্যসূত্ৰ
মহেন্দ্ৰ সিং ধোনি

মহেন্দ্ৰ সিং ধোনি (; জন্ম- ৭ জুলাই ১৯৮১), এজন ভাৰতীয় ক্ৰিকেটাৰ আৰু সীমিত অ'ভাৰৰ খেলত ভাৰতীয় জাতীয় ক্ৰিকেট দলৰ বৰ্তমানৰ অধিনায়ক। তেওঁ এজন আক্ৰমণাত্মক মিডল-অৰ্ডাৰ বেটছমেন আৰু উইকেটৰক্ষক। সীমিত অ'ভাৰৰ ক্ৰিকেটৰ শ্ৰেষ্ঠ খেলুৱৈ সকলৰ এজন বুলি তেওঁক গণ্য কৰা হয়। ২০০৪ চনৰ ডিচেম্বৰত বাংলাদেশৰ জাতীয় ক্ৰিকেট দলৰ বিৰুদ্ধে ভাৰতৰ হৈ এদিনীয়া আন্তৰ্জাতিক ক্ৰিকেটত তেওঁ আত্মপ্ৰকাশ কৰে আৰু তাৰ এবছৰ পাছত শ্ৰীলংকাৰ জাতীয় ক্ৰিকেট দলৰ বিৰুদ্ধে তেওঁৰ টেষ্ট ক্ৰিকেট অভিষেক ঘটে।

উদ্ধৃতি

মোৰ অৱসৰৰ কথা ঘোষণা কৰাৰ এইটোৱেই উত্তম সময়। এই বছৰ মই বহুতো মৰম পাইছোঁ। ইয়াৰ (আই.পি.এলৰ) পৰা আঁতৰি যোৱাটো সহজ হ’ব, কিন্তু কঠিন কাম হ’ব ৯ মাহ ধৰি কঠোৰ পৰিশ্ৰম কৰি আন এটা আই.পি.এল খেলিবলৈ চেষ্টা কৰা।
৩০ মে', ২০২৩; আহমেদাবাদৰ নৰেন্দ্ৰ মোদী ষ্টেডিয়াম। উৎস: ইণ্ডিয়ান এক্সপ্ৰেছ

ভয় পাহৰি যাওক, কিবা এটা ব্যতিক্ৰম কৰক।

মই ক্ৰিকেটত মনোযোগ দিওঁ কাৰণ ইয়াত মই পাকৈত। অৱসৰৰ পিছত মই সেনাবাহিনীত সেৱা আগবঢ়াব বিচাৰোঁ। ই সদায় দেশ সেৱাৰ বাবেই হৈ আহিছে।

সঁচাকৈ ক’বলৈ গ’লে, মই ডাকৱৰ্থ লিউইছ (Duckworth Lewis) বুজি নাপাওঁ। মই কেৱল আম্পায়াৰৰ সিদ্ধান্তলৈ অপেক্ষা কৰোঁ।
খেলৰ জটিল নিয়মৰ সন্দৰ্ভত ধোনীৰ স্পষ্ট মতামত।

মন্তব্য

এম এছ ধোনীয়ে কি কৰিব লাগে জানিছিল। তেওঁৰ পৰিকল্পনাই দেখুৱাইছিল যে, তেওঁ নিজৰ খেলৰ শীৰ্ষত আছে। লগতে ভাৰতক সংকটপূৰ্ণ পৰিস্থিতিৰ পৰা উদ্ধাৰ পাবলৈ চেষ্টা কৰাৰ সময়ত খেলুৱৈসকলৰ দায়বদ্ধতালৈ লক্ষ্য কৰি আছিল। (সুনীল গাভাস্কাৰ)

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:ভাৰতীয় ক্ৰিকেট খেলুৱৈ
জেহৰা খান

জেহৰা খান এগৰাকী পাকিস্তানী ট্ৰেড ইউনিয়নবাদী আৰু কৰ্মী। তেওঁ গৃহভিত্তিক মহিলা শ্ৰমিক ফেডাৰেচন (HBWWF)ৰ সাধাৰণ সম্পাদিকা।সিন্ধ নূন্যতম মজুৰি ব’ৰ্ড, সিন্ধ ত্ৰিপাক্ষিক শ্ৰমিক স্থায়ী সমিতি, সিন্ধ বৃত্তিগত আৰু স্বাস্থ্য পৰিষদ, সিন্ধ এইচ বি ডব্লিউ শাসকীয় সংস্থাকে ধৰি বহু ত্ৰিপাক্ষিক সমিতিৰ সদস্য।

কৰ্মজীৱন

খান যেতিয়া মহিলা অধ্যয়ন বিভাগৰ ছাত্ৰী আছিল, তেতিয়া তেওঁ ঘৰুৱা শ্ৰমিকৰ অৱদানৰ বিষয়ে জানিছিল আৰু তেওঁ স্নাতকোত্তৰ গৱেষণা-পত্ৰৰ বাবে এই বিষয়টো গ্ৰহণ কৰিছিল। তেওঁৰ অধ্যয়নত তেওঁ এই শ্ৰমিকসকলক সুৰক্ষা দিব পৰা আইনী অধিকাৰৰ প্ৰয়োজনীয়তা উপলব্ধি কৰিছিল। খানৰ মনত বিভিন্ন উদ্যোগৰ পৰা শ্ৰমিক আনি ফেডাৰেচন গঠন কৰাৰ ধাৰণা আছিল। মহিলাসকলক এইচবিডব্লিউডব্লিউএফৰ সভাত উপস্থিত থাকিবলৈ উৎসাহিত কৰাৰ বাবে তেওঁ ঘৰে ঘৰে অভিযান আৰম্ভ কৰিছিল। সভাসমূহত নিয়মীয়া আলোচনা চক্ৰ জড়িত আছিল যিয়ে অৱশেষত মহিলাসকলক সংগঠনটোৰ সমাৱেশত যোগদান কৰিবলৈ পতিয়ন নিয়াইছিল।

বেংগল উদ্যোগৰ পৰাই ইউনিয়ন গঠন আৰম্ভ হৈছিল আৰু লাহে লাহে কাপোৰ উদ্যোগৰ দিশে আগবাঢ়িছিল। তাৰ পিছত খানে ঘৰতে কৰ্মৰত শ্ৰমিকসকলৰ বাবে বিশেষভাৱে আইন প্ৰণয়নৰ দিশত কাম কৰিবলৈ আৰম্ভ কৰে আৰু সেয়েহে তেওঁ তেওঁলোকৰ মাজত সংগঠিত কৰিবলৈ আৰম্ভ কৰে। খানৰ কামৰ ফলত অৱশেষত সিন্ধ আৰু বেলুচিস্তানত সংঘ গঠন হয়, যিটো দক্ষিণ এছিয়াত এই ধৰণৰ প্ৰথম সংঘ গঠন হয়।. ইয়াৰে ভেটিত ২০১৯ চনৰ ৩০ ডিচেম্বৰত গৃহভিত্তিক মহিলা শ্ৰমিক ফেডাৰেচন প্ৰতিষ্ঠা হয়।

খান নাগৰিক সমাজৰ গোট আৰু সংঘৰ অংশও। মহিলাৰ অধিকাৰ, মানৱ অধিকাৰ, শ্ৰমিকৰ অধিকাৰ আৰু সংখ্যালঘুৰ সুৰক্ষাৰ সৈতে জড়িত সমাৱেশ আৰু প্ৰতিবাদত অংশগ্ৰহণ কৰা এগৰাকী কৰ্মী। কৰ্মক্ষেত্ৰ, যৌন নিৰ্যাতন আৰু শ্ৰমিকৰ অধিকাৰৰ বিষয়ে সজাগতা অনাৰ বাবে তেওঁ কাম কৰিছে।

References

শ্ৰেণী:পাকিস্তানৰ মহিলা অধিকাৰ কৰ্মী
টানিমোও অগুনলেচি

টানিমোও অগুনলেচি (, ১৯০৮–২০০২) এগৰাকী নাইজেৰিয়ান মহিলা অধিকাৰ কৰ্মী আৰু মহিলা উন্নয়ন লীগৰ নেত্ৰী আছিল। তেওঁ নিজৰ যুগৰ অন্যতম আগশাৰীৰ মহিলা কৰ্মী আছিল আৰু দেশৰ আগশাৰীৰ নাৰী অধিকাৰ সংগঠন মহিলা সমিতিৰ ৰাষ্ট্ৰীয় পৰিষদৰ সহ-প্ৰতিষ্ঠাপক আছিল।

জীৱন

১৯৩৪ চনত টানিমোও অগুনলেচিয়ে লাগোছত চিএমএছ গাৰ্লছ চেমিনাৰী স্কুলত শিক্ষকতা আৰম্ভ কৰে। তেওঁৰ স্বামী জে এছ অগুনলেছিৰ সৈতে বিবাহপাশত আবদ্ধ হৈছিল। ১৯৩৪ চনত তেওঁৰ স্বামী শিক্ষকো আছিল।জে এছ অগুনলেছিয়ে লণ্ডনত পঢ়িবলৈ বৃত্তি লাভ কৰিছিল যিয়ে তেওঁকো লণ্ডনলৈ স্থানান্তৰিত কৰাৰ সুযোগ দিছিল আৰু তাৰ পিছত ১৯৪৬ চনত স্কটলেণ্ডৰ ছেইণ্ট এণ্ড্ৰু বিশ্ববিদ্যালয়ৰ নাৰ্চাৰী স্কুলত শিক্ষা অব্যাহত ৰাখে। স্বামীক পশ্চিম অঞ্চলৰ প্ৰাপ্তবয়স্ক শিক্ষা বিষয়া হিচাপে নিযুক্তি দিয়াৰ পিছত ১৯৪৭ চনত টানিমোৱো আৰু তেওঁৰ স্বামী পুনৰ নাইজেৰিয়ালৈ উভতি আহে। ১৯৪৮ চনত ইবাদানত (শিশু গৃহ বিদ্যালয়) প্ৰাথমিক বৰ্ডিং স্কুল স্থাপন কৰা প্ৰথমজন ব্যক্তি।
১৯৫৯ চনত তেওঁ মহিলা সমিতিৰ ৰাষ্ট্ৰীয় পৰিষদৰ প্ৰথম সভানেত্ৰী হয়। তেওঁ মহিলাৰ ভোটাধিকাৰ আৰু শিক্ষাৰ সুবিধা লাভৰ বিষয়ে বহুলাংশে আলোচনা কৰিছিল যদিও সেই যুগৰ বেছিভাগ মহিলা জাতীয়তাবাদীৰ দৰে তেওঁ নাইজেৰিয়াৰ ঘৰখনৰ পুৰুষৰ আধিপত্যক প্ৰকৃততে কেতিয়াও প্ৰশ্ন উত্থাপন কৰা নাছিল৷ নাইজেৰিয়াত তেওঁ ঘৰুৱা প্ৰশিক্ষণ বিদ্যালয় এখন খোলাৰ লগে লগে ঘৰুৱা বিজ্ঞানৰ প্ৰশিক্ষণ বৃদ্ধিৰ আন্দোলনৰ অংশ হৈ পৰে।

তথ্যসূত্ৰ

শ্ৰেণী:নাইজেৰিয়াৰ মহিলা অধিকাৰ কৰ্মী
মদন থিয়েটাৰ

মদন থিয়েটাৰ কোম্পানী ভাৰতীয় চলচ্চিত্ৰৰ অন্যতম অগ্ৰদূত জামছেদজী ফ্ৰেমজী মদন আৰু তেওঁৰ সহযোগী কানহাইয়ালাল কৌশিকে প্ৰতিষ্ঠা কৰা এটা চলচ্চিত্ৰ নিৰ্মাণ কোম্পানী আছিল, যাক মদন থিয়েটাৰছ লিমিটেড বা চমুকৈ মদন থিয়েটাৰ বুলিও কোৱা হয়।

ইতিহাস

সৰুৰে পৰা থিয়েটাৰ শ্ব’ৰ অভিজ্ঞতা থকা এজন পাৰ্চী যুৱ ব্যৱসায়ী মদনে ১৯০২ চনত কলিকতাৰ মৈদানত এটা টেণ্টত আমদানিকৃত চিনেমাৰে বায়’স্কোপ শ্ব’ আৰম্ভ কৰি মনোৰঞ্জন ব্যৱসায়ত ভৰি দিয়ে।

প্ৰথম বিশ্বযুদ্ধৰ পিছত মদনৰ থিয়েটাৰৰ ব্যৱসায় দ্ৰুতগতিত বৃদ্ধি পাবলৈ ধৰে। ১৯১৯ চনত পণ্ডিত কানহাইয়ালাল কৌশিকে জামছেদজীৰ সৈতে হাত মিলায় আৰু তেওঁৰ ব্যৱসায় মদন থিয়েটাৰছ লিমিটেড নামেৰে যৌথ ষ্টক কোম্পানীত পৰিণত হয়। মদন থিয়েটাৰ আৰু ইয়াৰ সহযোগীসকলৰ সেই সময়ত ভাৰতৰ থিয়েটাৰবোৰৰ ওপৰত যথেষ্ট নিয়ন্ত্ৰণ আছিল।

১৯২৩ চনত পিতৃৰ মৃত্যুৰ পিছত জামছেদজী ফ্ৰেমজীৰ তৃতীয় পুত্ৰ জে জে মদন থিয়েটাৰৰ পৰিচালন সঞ্চালক হয়। ১৯২০ দশকৰ শেষৰ ফালে মদন থিয়েটাৰে ১২৭টা থিয়েটাৰৰ গৰাকী হৈ দেশৰ বক্স অফিচৰ আধা অংশ নিয়ন্ত্ৰণ কৰি শীৰ্ষত উপনীত হয়। ১৯৩৭ চনলৈকে মদন থিয়েটাৰে কেইবাখনো জনপ্ৰিয় আৰু ঐতিহাসিক ছবি নিৰ্মাণ কৰিছিল।

নিৰ্মিত চলচ্চিত্ৰ

বিল্বমংগল (১৯১৯), বঙালী পূৰ্ণদৈৰ্ঘ্য ছবি, বৰ্তমান শ্ৰীচিনেমা নামেৰে জনাজাত কৰ্ণৱালিচ থিয়েটাৰত প্ৰদৰ্শিত হৈছিল।
নল দময়ন্তী (১৯২০)
'ধ্ৰুৱ চৰিত্ৰ (১৯২১)
ৰত্নাৱলী (১৯২২)
সাবিত্ৰী সত্যবান (১৯২৩)
বিষবৃক্ষ (১৯২২ আৰু ১৯২৮)
দুৰ্গেশ নন্দিনী (১৯২৭) আৰু ৰাধাৰমণী (১৯৩০), দুয়োখনে বংকিম চন্দ্ৰ চেটাৰ্জীৰ ৰচনাৰ আধাৰত।
গিৰিবালা (১৯২৯), ৰবীন্দ্ৰনাথ ঠাকুৰৰ ৰচনাৰ আধাৰত।
জামাই ষষ্ঠী (১৯৩১), ১১ এপ্ৰিল ১৯৩১ত মুক্তি পোৱা বঙালী চুটি সবাক ছবি।
ইন্দ্ৰসভা (১৯৩২), ৭২টা গীতেৰে এখন সংগীতপ্ৰধান ছবি।

তথ্যউৎস

বাহ্যিক সংযোগ

IMDb page on films produced by Madan Theatres Limited

শ্ৰেণী:ভাৰতৰ চলচ্চিত্ৰ ষ্টুডিঅ’
শ্ৰেণী:ভাৰতৰ বিলুপ্ত কোম্পানী
কলাপচন্দ্ৰ

কলাপচন্দ্ৰ (১৬-১৭ শতিকা) শংকৰদেৱৰ এগৰাকী কায়স্থ ভক্ত আছিল। ৰজা নৰনাৰায়ণৰ পৃষ্ঠপোষকতাত ৪ৰ্থ স্কন্ধ ভাগৱতৰ 'সতীৰ চৰিত্ৰ' আৰু 'পৃথুৰ চৰিত্ৰ'ৰ ভাঙনি কৰিছিল।

তথ্য সমল

শ্ৰেণী:সংক্ষিপ্ত জীৱনী
পাংচাউ পাছ

পাংচাউ পাছ বা পান চাউং পাছ (বাৰ্মিজ: ပန်ဆေလမ်းကြောင်းာ) ৩,৭২৭ ফুট উচ্চতাত (১,১৩৬ মিটাৰ) ভাৰত-ম্যানমাৰ সীমান্তৰ পাটকাই পাহাৰৰ শিখৰত অৱস্থিত এটা পাছ। পাছটোৱে অসম সমভূমিৰ পৰা বাৰ্মালৈ যোৱা আটাইতকৈ সহজ পথবোৰৰ এটা।
পাছটো বিখ্যাত লিডো ৰোড (ষ্টিলৱেল ৰোড)ত অৱস্থিত আৰু ম্যানমাৰৰ অঞ্চলৰ নিকটতম গাওঁ পাংচাউৰ নামেৰে নামকৰণ কৰা হৈছে। পাংচাউ গাওঁখন পাছৰ পৰা ২ কিলোমিটাৰ পূৱত অৱস্থিত। ভাৰতৰ পূৰ্বতম বিন্দু "চৌকান পাছ" - চাংলাং জিলাৰ বিজয়নগৰৰ পূবত - পাংচাউ পাছৰ উত্তৰ-পূবত অৱস্থিত।

ইতিহাস

প্ৰাৰম্ভিক যুগ

১৩শ শতিকাত আহোমসকলে অসমলৈ আগমন আৰু বসতিৰ বাবে এইটো পথ সঘনাই ব্যৱহৃত কৰিছিল।

বৃটিছৰ শাসন কাল

উনবিংশ শতিকাৰ শেষৰ ফালে ব্ৰিটিছে ভাৰতৰ পৰা উত্তৰ বাৰ্মাৰ মাইটকিনালৈ হুকাৱং উপত্যকাৰ মাজেৰে সম্ভাৱ্য ৰেলপথ তৈয়াৰ কৰিবলৈ পাছটো চাইছিল। কিয়নো সেই সময়ত এই অঞ্চল ব্ৰিটিছ সাম্ৰাজ্যৰ অংশ আছিল, কিন্তু কোনো ৰেলপথ নিৰ্মাণ কৰা হোৱা নাছিল।
দ্বিতীয় বিশ্বযুদ্ধৰ সময়ত চীনত জাপানীসকলৰ সৈতে যুঁজ দিয়া জাতীয়তাবাদী চীনা বাহিনীৰ সৈতে ব্ৰিটিছ ভাৰতক সংযোগ কৰা ষ্টিলৱেল ৰোড (লিডো ৰোড)ৰ বাবে পাছটো বিখ্যাত হৈ পৰে। লিডোৰ পৰা পাংচাউ পাছলৈ দূৰত্ব হৈছে ৬১ কিমি (৩৮ মাইল)। পাছটোৰ ভয়ংকৰ ঢাল আৰু বোকাৰ বাবে, যাৰ ফলত পাছটোত উঠাটো কঠিন হৈ পৰিছিল। সেয়ে যুদ্ধৰ সময়ত ইয়াক "হেল পাছ" বা নৰকৰ পাছ বুলি অভিহিত কৰা হৈছিল।

বৰ্তমান যুগ

২০০৭ চনৰ পৰা পাংচাউ পাছ শীতকালীন উৎসৱ অৰুণাচল প্ৰদেশৰ নামপঙত প্ৰতি বছৰে জানুৱাৰীৰ তৃতীয় সপ্তাহত আয়োজিত হয়। এয়া হৈছে এক যুটীয়া ভাৰত-ম্যানমাৰ ৩ দিনীয়া বাৰ্ষিক গোলকীয় গ্ৰাম্য অনুষ্ঠান। এই উৎসৱত উত্তৰ-পূব ভাৰত আৰু ম্যানমাৰৰ বিভিন্ন সংস্কৃতি প্ৰদৰ্শন কৰা হয়। যাৰ ভিতৰত আছে লোকগীত, লোক নৃত্য, কলা, শিল্পকলা, জাতিগত খাদ্য, আৰু পৰম্পৰাগত ক্ৰীড়া, আৰু টাংচা নাগা জনজাতিৰ সংস্কৃতি। টাংচা ৰংগ্ৰাণ্ড যুদ্ধ নৃত্য, লুংচাং নৃত্য, ৱাঞ্চো নৃত্য, বিহু নৃত্য, আৰু বাঁহনৃত্য আদি প্ৰদৰ্শন কৰা হয়।

তথ্যৰ উৎস

শ্ৰেণী:ভাৰতশ্ৰেণী: ম্যানমাৰ
অজামিল উপাখ্যান

অজামিল উপাখ্যান ভাগৱত পুৰাণৰ কাহিনীৰ আধাৰত শ্ৰীমন্ত শংকৰদেৱ বিৰচিত এক জনপ্ৰিয় আখ্যান৷ ভাগৱত পুৰাণৰ ষষ্ঠ কাণ্ডত বৰ্ণিত এক আখ্যানৰ মুখ্য চৰিত্ৰৰ নাম অজামিল। ভগৱানৰ স্বৰ্গীয় নাম জপৰ জৰিয়তে আনকি পাপীৰো পাপ মোচন হৈ যে পৰম মুক্তি লাভ কৰিব পাৰি, সেই ব্যাখ্যা আগবঢ়াবলৈ অজামিলৰ আখ্যানটো হিন্দু ধৰ্মত ব্যৱহৃত হৈ আহিছে।

তথ্য সূত্ৰ
বাণী বসু

বাণী বসু হৈছে এগৰাকী প্ৰখ্যাত লেখক। তেওঁ এগৰাকী ঔপন্যাসিক, চুটি গল্প লেখিকা, প্ৰবন্ধকাৰ আৰু শিশু আৰু কিশোৰসকলৰ বাবে লিখনি হিচাপে জনাজাত। তেওঁৰ কিছুমান কল্পকাহিনী চলচ্চিত্ৰ আৰু টিভি ধাৰাবাহিকত নিৰ্মাণ কৰা হৈছে।

জন্ম আৰু বংশ পৰিচয়

১৯৩৯ চনৰ ১১ মাৰ্চত তেওঁৰ জন্ম হয়।

শিক্ষা

তেওঁ প্ৰখ্যাত লেডী ব্ৰেবোৰ্ণ কলেজ, স্কটিছ চাৰ্চ কলেজ আৰু কলিকতা বিশ্ববিদ্যালয়ৰ পৰা আনুষ্ঠানিক শিক্ষা লাভ কৰিছিল য'ত তেওঁ ইংৰাজীত এম.এ. লাভ কৰিছিল

কৰ্ম জীৱন

বসুৱে ঔপন্যাসিক হিচাপে কৰ্মজীৱন আৰম্ভ কৰিছিল।
তেওঁ ১৯৮০ চনৰ পৰা এগৰাকী লেখিকা হিচাপে তেওঁৰ পেছাদাৰী কেৰিয়াৰ আৰম্ভ কৰিছিল, প্ৰথমে "আনন্দমালা", এখন কিশোৰ আলোচনী, তাৰ পিছত "দেশ" আৰু সেই সময়ৰ অন্যান্য আলোচনীত লেখা প্ৰকাশ কিৰিছিল।

সাহিত্যৰাজি

উপন্যাস

শ্বেত পাথেৰ থালা(১৯৯০)
গন্ধৰ্বী (১৯৯৩)
মহানা (১৯৯৩)
একুশে পা (১৯৯৪)
মৈত্ৰেয় জাতক (১৯৯৯)
উপন্যাস পানচাক (১৯৯৯)
অষ্টম গৰ্ভা (২০০০)
অন্তৰঘাট
পঞ্চম পুৰুষ
খানামিহিৰেৰ ধিপি (২০০৯)
খাৰাপ চেলে
মেইলি আদ্দাৰ হালচল

চলচ্চিত্ৰ

শ্বেত পাথেৰ থালা (চলচ্চিত্ৰ)
গন্ধৰ্বী(চলচ্চিত্ৰ আৰু টিভি ধাৰাবাহিক)
একুশে পা (টিভি ধাৰাবাহিক)
নন্দিতা (টেলি ফিম)
শ্ৰীমতী গুপ্তা ৰা (টেলি ফিল্ম)
জাখান চান্দ (টেলি ফিল্ম)
ভাব মূৰ্তি (টেলি ফিল্ম)
বালিগুঞ্জ কোৰ্ট (টেলি ফিল্ম)
শখম্বেৰীৰ দ্বৈপ (টিভি ধাৰাবাহিক)
অমৃতা (টিভি ধাৰাবাহিক)

বঁটা আৰু সন্মান

তাৰাশংকৰ বঁটা ১৯৯১
আনন্দ পুৰস্কাৰ ১৯৯৭
বঙ্কিম বঁটা ১৯৯৯
সাহিত্য অকাডেমি বঁটা ২০১০

তথ্যসূত্ৰ
লেচবিয়ান ছেক্স মাফিয়া

লেচবিয়ান ছেক্স মাফিয়া (ইংৰাজী: Lesbian Sex Mafia; চমুকৈ LSM) হৈছে বিডিএছএম, যৌন ফেটিচিজম, পোছাক আদিৰ সৈতে জড়িত যৌন কাৰ্যকলাপত আগ্ৰহী উভকামী মহিলা আৰু লেচবিয়ানসকলৰ বাবে এক আমেৰিকান তথ্য আৰু সমৰ্থন গোট। ১৯৮১ চনত জো আৰ্নোন আৰু ডৰথী এলিচনে প্ৰতিষ্ঠা কৰা এই গোটটো নিউয়ৰ্ক চহৰত অৱস্থিত। ইয়াৰ নামটো ইচ্ছাকৃতভাৱে লাডীজ চিউয়িং চাৰ্কল এণ্ড টেৰৰিজম চচাইটিৰ দৰে ধেমালিৰ সুৰত বাছনি কৰা হৈছিল।

ইতিহাস

এলএছএমে ১৯৮২ চনৰ বাৰ্নাৰ্ড কনফাৰেন্স অন ছেক্সুৱেলিটিত এক ৰেলীৰ আয়োজন কৰিছিল। জাৰ্মান চলচ্চিত্ৰ নিৰ্মাতা মনিকা ট্ৰেউটৰ তথ্যচিত্ৰ বণ্ডেজৰ বিষয়বস্তুও আছিল এই গোটটো।

১৯৯৩ চনত এলএছএম, দ্য ইউলেন্স্পিগেল চচাইটি, এক্সেলচিয়াৰ এমচি, জিএমএছ/এমএ আৰু এনএলএ: মেট্ৰ' নিউয়ৰ্কৰ দ্বাৰা আয়োজিত প্ৰাইড নাইট কাৰ্যসূচীয়ে পান্থিয়ন অফ লেডাৰ এৱাৰ্ডছৰ অংশ হিচাপে বছৰটোৰ বৃহৎ ইভেণ্টৰ বঁটা লাভ কৰে।

১৯৯৬ চনত এলএছএমৰ সহ-প্ৰতিষ্ঠাপক জো আৰ্নোনে আঞ্চলিক বা স্থানীয় কামৰ বাবে এনএলএ ইণ্টাৰনেচনেলৰ জান লিয়ন বঁটা লাভ কৰে।

সদস্যপদ

এলএছএমৰ সদস্যপদ ১৮ বছৰ আৰু তাৰ ওপৰৰ মহিলাৰ বাবে মুকলি, য’ত আন্তঃলিংগ বা ট্ৰেন্সজেণ্ডাৰ মহিলা আৰু জন্মগতভাৱে মহিলা হিচাপে চিহ্নিত ট্ৰেন্সজেণ্ডাৰ পুৰুষো অন্তৰ্ভুক্ত। সদস্য হ'বলৈ এজন ব্যক্তিয়ে আবেদন পত্ৰ পূৰণ কৰিব লাগিব আৰু তাৰ পিছত তেওঁ এলএছএমৰ প্ৰতিশ্ৰুতিবদ্ধ সদস্য হয়। ইয়াৰ পিছত তেওঁলোকে এলএছএমৰ পৰিচিতিকৰণ বা সুৰক্ষা পদ্ধতিৰ বৈঠকেত অংশগ্ৰহণ কৰিব লাগিব।

তথ্যসূত্ৰ

বাহ্যিক সংযোগ

Lesbian Sex Mafia Speakout, 1982

শ্ৰেণী:এলজিবিটি
শ্বিৰিন এবাদী

শ্বিৰিন এবাদী (জন্ম ২১ জুন ১৯৪৭) ইৰাণৰ এজন অধিবক্তা আৰু মানৱ অধিকাৰ কৰ্মী। ২০০৩ চনৰ ১০ ডিচেম্বৰত এবাদীয়ে শান্তিৰ নোবেল বঁটা লাভ কৰা প্ৰথমগৰাকী ইৰাণী আৰু এই বঁটা লাভ কৰা প্ৰথমগৰাকী মুছলমান মহিলা হিচাপে পৰিগণিত হয়।

উদ্ধৃতি

ইৰাণত মানৱ অধিকাৰৰ হকে কাম কৰা যিকোনো ব্যক্তিয়ে জন্মৰ পৰা মৃত্যুলৈকে ভয়ৰ সৈতে জীয়াই থাকিব লাগিব, কিন্তু মই মোৰ ভয়ক জয় কৰিবলৈ শিকিছোঁ।

উৎস

শ্ৰেণী:ইৰাণৰ ব্যক্তি
শ্ৰেণী:নাৰী
শ্ৰেণী:শান্তিৰ ন'বেল বঁটা বিজয়ী
শ্ৰীধৰ কন্দলি

শ্ৰীধৰ কন্দলি মধ্যযুগৰ এগৰাকী বিশিষ্ট অসমীয়া কবি আৰু বৈষ্ণৱ সাহিত্যৰ লেখক। তেওঁ মুখ্যতঃ মহাপুৰুষ শ্ৰীমন্ত শংকৰদেৱৰ সমসাময়িক আৰু তেওঁৰ দ্বাৰা প্ৰভাৱিত আছিল। তেওঁক ১৫ শতিকাৰ শেষভাগৰ পৰা ১৬ শতিকাৰ মাজভাগলৈকে (শ্ৰীমন্ত শংকৰদেৱৰ জীৱনকালৰ সময়ছোৱাত) সক্ৰিয় আছিল বুলি ধৰা হয়। তেওঁৰ ৰচনা 'ঘুনুচা কীৰ্ত্তন' শংকৰদেৱৰ 'কীৰ্তন ঘোষা'ত সন্নিৱিষ্ট কৰা হৈছিল। শংকৰদেৱৰ জীৱনকাল (১৪৪৯-১৫৬৮) ১৫শ আৰু ১৬শ শতিকাৰ মাজত আছিল। সেয়েহে,তেওঁ ১৭ শতিকাৰ কবি হোৱাৰ সম্ভাৱনা কম। তেওঁ মুখ্যতঃ শংকৰদেৱৰ সময়ৰ বা তাৰ পাছৰ অতি নিকটৱৰ্তী কবি।

ৰচনাৰাজি

শ্ৰীধৰ কন্দলিৰ দুখন গ্ৰন্থ হৈছে 'কাণখোৱা' আৰু কীৰ্তন-ঘোষাৰ অন্তৰ্গত 'ঘুনুচা-কীৰ্তন'। মহাভাৰতৰ “অশ্বমেধ পৰ্ব’’ও তেওঁ অসমীয়ালৈ অনুবাদ কৰিছিল৷ তদুপৰি “কানাই ধেমেলীয়া’’ নামৰ এখন হাস্য-ৰসাত্মক পুথিৰ ৰচক বুলিও জনা যায়৷
কাণখোৱাৰ বিষয়বস্তু শিশু কৃষ্ণ আৰু তেওঁক নিচুকাবলৈ মাতৃ যশোদাই কৰা কাৰ্য৷ নিচুকণি গীতৰ আৰ্হিত বিষ্ণুৰ অৱতাৰৰ লীলা-মাহাত্ম্য সৰল প্ৰাঞ্জল আৰু অভিনৱ ৰূপত কবিয়ে 'কাণখোৱা'ত প্ৰকাশ কৰিছে।
ঘুনুচা কীৰ্তনৰ বিষয়বস্তু, কৃষ্ণৰ ইন্দ্ৰদ্যুম্নৰ পত্নী গুণ্ডিচাৰ(ঘুনুচা)ঘৰলৈ যাত্ৰা আৰু সেই কথাত ৰুক্মিণীৰ ঈৰ্ষা আৰু কৃষ্ণৰ ওপৰত খং আৰু অভিমান৷ 'ঘুনুচা-কীৰ্তন'ৰ কাহিনী 'স্কন্দপুৰাণ'ৰ উৎকলখণ্ডৰ কাহিনীৰ আলম লৈ ৰচনা কৰিছে।

তথ্যসূত্ৰ

শ্ৰেণী:অসমীয়া সাহিত্যিক
শ্ৰেণী:মৃত ব্যক্তি
বনানী (চলচ্চিত্ৰ)

বনানী হৈছে জাহ্নু বৰুৱা পৰিচালিত এখন অসমীয়া চলচ্চিত্ৰ। ১৯৯০ চনত মুক্তি লভা বোলছবিখনত অভিনয় কৰে বিষ্ণু খাৰঘৰীয়া, মৃদুলা বৰুৱা, সুশীল গোস্বামী, মনামী বেজবৰুৱা আদিয়ে। সংগীত পৰিচালনা সত্য বৰুৱা আৰু প্ৰশান্ত বৰদলৈৰ। বোলছবিখনৰ কাহিনী পৰিৱেশ সুৰক্ষা সম্পৰ্কত আৰু ই পৰিৱেশ সম্পৰ্কীয় শ্ৰেষ্ঠ বোলছবিৰ শিতানত ৰাষ্ট্ৰীয় চলচ্চিত্ৰ বঁটা লাভ কৰে।

কাহিনী

জনজাতীয় লোকসকলৰ হৈ এজন বন বিষয়াই অবৈধ কাঠ ব্যৱসায়ী আৰু ঠিকাদাৰৰ সন্মুখত বাধা হিচাপে ঠিয় দিয়ে। তেওঁৰ এনে কাৰ্যকলাপৰ ফলত তেওঁৰ কৰ্মস্থান সঘনে বদলি হ'বলৈ ধৰে। তেওঁৰ পত্নীয়ে তেওঁৰ ৰুগীয়া সন্তানক চোৱা-চিতা কৰিবলৈ এঠাইত স্থায়ীভাৱে সংস্থাপন হ'ব বিচাৰে। কালক্ৰমত তেৱোঁ তেওঁৰ স্বামীৰ পক্ষত এই যুঁজত অৱতীৰ্ণ হয়।

অভিনয়ত

বিষ্ণু খাৰঘৰীয়া
মৃদুলা বৰুৱা
সুশীল গোস্বামী
গোলাপ দত্ত
লক্ষ্মী সিনহা
মুনিন শৰ্মা
জ্যোতি ভট্টাচাৰ্য
শশাংক শেব ফুকন

পুৰস্কাৰ

ৰাষ্ট্ৰীয় চলচ্চিত্ৰ বঁটা – পৰিৱেশ সম্পৰ্কীয় শ্ৰেষ্ঠ বোলছবি

তথ্যসূত্ৰ

বাহ্যিক সংযোগ

ইউটিউৱত বনানী ছবি
ডলফিন ফিল্মছ

শ্ৰেণী:অসমীয়া চলচ্চিত্ৰ
শ্ৰেণী:ভাৰতীয় পেনোৰামালৈ নিৰ্বাচিত অসমীয়া ছবি
শ্ৰেণী:ভাৰতীয় পেনোৰামালৈ নিৰ্বাচিত অসমৰ ছবি
শ্ৰেণী:১৯৯০ দশকৰ অসমীয়া চলচ্চিত্ৰ
শ্ৰেণী:১৯৯০ বৰ্ষৰ চলচ্চিত্ৰ
শ্ৰেণী:পৰিবেশ সংৰক্ষণ/পৰিৰক্ষণ শিতানত ৰাষ্ট্ৰীয় চলচ্চিত্ৰ বঁটা বিজয়ী শ্ৰেষ্ঠ ছবি
শ্ৰেণী:জাহ্নু বৰুৱা পৰিচালিত চলচ্চিত্ৰ